Som formand for familieudvalget i Syddjurs klipper Per Zeidler snore over, når kommunen åbner børnehaver. Nu efterforskes han for sin rolle i sag om sexorgier.

Annonce

Byrådsmedlem og udvalgsmedlem i Syddjurs Kommune Per Zeidler har mindst to gange på 14 dage bragt piger til og fra gangbang-events i Ammitsbøl Forsamlingshus ved Vejle. I høj solskin onsdag 8. november om formiddagen var mindst 11 mænd, to piger og formanden for familie- og institutionsudvalget - Per Zeidler - samlet til såkaldt gangbang i forsamlingshuset cirka ti kilometer sydvest for Vejle.

Her ses Per Zeidler ved forsamlingshuset i Ammitsbøl på et tidspunkt, han burde have været til byrådsmøde i Syddjurs. Kvinden ved bilen er ikke en af de to kvinder på billedet til højre.

Til den nette sum af 2.400 kroner kunne man - ifølge annonceopslaget på internetsiden Annoncelight.dk - få hele arrangementspakken, som inkluderede alle tre timer inklusiv analsex og sex uden kondom. Østjyllands Politi efterforsker sagen. Viser det sig, at Per Zeidler er arrangør af gangbang-events og har økonomisk mellemværende med såvel kunder som kvinder, så risikerer han en sag om rufferi. Det kan give op til fire års fængsel. Per Zeidler er ikke meget for at tale med pressen om, hvad der foregår bag de nedrullede gardiner, da vi stoppede ham og en af pigerne på vej ud af forsamlingshuset efter de tre timer i forsamlingshuset. Per Zeidler, vi kommer fra Århus Stiftstidende, hvad laver du her? - Hvad jeg laver her? Det behøver jeg vist ikke fortælle dig! Sådan lød svaret, da avisens journalister forsøgte at få ham i tale foran forsamlingshuset, hvor der de seneste tre timer var trillet den ene bil efter den anden ind på parkeringspladsen. Alle med en enkelt mandlig passager.

Annonce

Fræk rødtop på 19

En, to eller tre timer, med eller uden kondom, analsex eller ej. Fantasien behøver ikke sætte grænser, når man tilmelder sig et gangbang i forsamlingshuset. En hurtig mail, og en time inden start, får man så adressen på sms. Allerede tirsdag kunne man på Annoncelight.dk få ovenstående oplysninger og tilmelde sig arrangementet, hvor de to piger i annoncen blev beskrevet som Putte på 19 år, en dejlig fræk lille rødtop, som tænder på at blive brugt, og at det er manden, som bestemmer farten. Og Esther på 23 år, en dejlig veldrejet "dansk adopteret" nougatgodte med dejlige faste berøringsvenlige bryster og et smukt ansigt. Annoncelight.dk er fyldt med annoncer for forskellige sex-arrangementer og heriblandt eventsene i Vejle. Og det lader til at virke. Fra lidt efter klokken ti begyndte de første biler nemlig at køre ind på forsamlingshusets parkeringsplads. Inde bag gardinerne kunne de fremmødte deltagere fra kl. 10.30 hygge sig med pigerne, men allerede kort før kl. 10.00 blev Per Zeidlers mørke VW Passat parkeret foran forsamlingshuset, hvor han og den ene af de to piger stod ud og gik ind i huset.

Annonce

Gangbang frem for byråd

Vi spoler tiden tilbage til onsdag 25. oktober. Her holdt selvsamme bil med selvsamme udvalgsformand også parkeret ude foran forsamlingshuset. Per Zeidler gjorde ikke meget for at skjule sin tilstedeværelse. På hans nummerplade står nemlig: "Per Zeidler, Syddjurs' største politiker". Den dag kom ikke færre end 16 forskellige mænd forbi, indtil Per Zeidler efter fem timer lukkede og slukkede og kørte pigerne fra stedet. Problemet var bare, at i stedet for gangbang nær Vejle skulle udvalgsformanden netop den dag have siddet på sin plads i byrådssalen på Ebeltoft Rådhus. Et møde, der er en obligatorisk del af hans job som byrådsmedlem og udvalgsformand. Et job, som han får knap 350.000 kroner om året for at varetage. Da avisens journalister spørger ind til datoen, kan politikeren pludselig ikke huske så langt tilbage. Du var her jo også onsdag for 14 dage siden? - Det kan jeg ikke huske. Men præsenteret for et billede, som tydeligt viser Per Zeidler sammen med pigerne fra den dag, må han alligevel krybe til korset. - Mig bekendt ligner det Per Zeidler!, konstaterer journalisten. - Det gør det, kommer det fra udvalgsformanden, som derefter søger tilflugt på forsædet af sin bil med kommentaren: - Jeg har ingen kommentarer til jer, I skriver jo alligevel det, I vil.

Det er ikke første gang, at Per Zeidler har været med til et gangbang-event. Foto: Jens Thaysen

Annonce

Rolle stadig ukendt